
Ministru kabineta sēdes protokollēmums

Informatīvais ziņojums "Informatīvais ziņojums “Par aizsargājamo biotopu izplatības un kvalitātes apzināšanas rezultātiem un tālāko rīcību aizsargājamo biotopu labvēlīgas aizsardzības stāvokļa nodrošināšanas un tautsaimniecības nozaru attīstības interešu sabalansēšanai”"

· 1. Pieņemt zināšanai iesniegto informatīvo ziņojumu.
·  
· 2. Atbalstīt, ka Vides aizsardzības un reģionālās attīstības ministrija turpinās Natura 2000 teritoriju tīkla pabeigšanu pārkāpumu procedūras lietas Nr. 2019/2304 subjektiem un Natura 2000 teritoriju tīkla pārskatīšanu, lai biotopiem nodrošinātu atbilstību Eiropas Komisijas 1997. gada 18. novembra vadlīniju Hab.97/2, rev.4  nosacījumiem.
· 3. Lai samazinātu saimnieciskās darbības ierobežojumu slogu uz privātajiem zemes īpašniekiem, kā arī mazinātu kompensāciju izmaksai nepieciešamos līdzekļus no valsts budžeta un Eiropas Savienības fondu maksājumiem, atbalstīt, ka Natura 2000  teritorijas tiks veidotas galvenokārt valsts un pašvaldību/publiskā īpašuma  zemēs, ciktāl tas ir ekoloģiski iespējams.
· 4. Lai nodrošinātu biotopu saglabāšanu primāri Natura 2000 teritorijās, Vides aizsardzības un reģionālās attīstības ministrijai līdz 2024.gada 31.decembrim veikt grozījumus likumā “Par īpaši aizsargājamām dabas teritorijām”, nosakot vispārēju nosacījumu, ka Natura 2000 teritorijās pieļaujama tikai tāda saimnieciska darbība, kas nodrošina vai ir savietojama ar teritorijai noteikto aizsardzības mērķi. 
· 5. Lai nodrošinātu atbilstošu Natura 2000 teritoriju apsaimniekošanu, Vides aizsardzības un reģionālās attīstības ministrijai līdz 2024. gada 31. decembrim apstiprināt aizsardzības mērķus katrai Natura 2000 teritorijai  atbilstoši normatīvajos aktos noteiktam deleģējumam.
· 6. Lai nodrošinātu nepieciešamos pasākumus biotopu labvēlīga aizsardzības stāvokļa sasniegšanai un saglabāšanai, Vides aizsardzības un reģionālās attīstības ministrijai līdz 2024.gada 31.decembrim veikt grozījumus Sugu un biotopu aizsardzības likumā,  nosakot prasības biotopu aizsardzībai.
· 7. Noteikt, ka Eiropas Savienības nozīmes biotopus valsts un pašvaldībās/publiskā īpašuma zemēs saglabā  tādā platībā un vismaz tādā ekoloģiskā stāvoklī/kvalitātē, kā fiksēts dabas datu pārvaldības sistēmā “Ozols”.

